钦定古今图书集成/方舆汇编/职方典/第1476卷 > 《新平县志》
## 钦定古今图书集成/方舆汇编/职方典/第1476卷 > 《新平县志》

“猓猡　　　　窝” ，“泥　　　　《山苏》。”

摆衣　　　　苦葱　　　　喇鲁。

车苏　　　　卜喇　　　　《黑普》。

喇鸟

猓猡，性最凶悍，口角之嫌，持戈相向，邻里亲族，仇杀无忌，数世之冤必报，一物之微必争。出入佩刀乘马，以抢劫为生，缠大头，顶皮盔，披皮甲棉被，野贼是也。据峻岭，住桑庐，不论老幼男妇，衣服多用红绿。然长幼有节，尊卑有礼，会饮以跪为敬。凡设席必以生肉剁碎，用蒜调和，每人一分而食之。如有酒食，必聚集合寨共乐。其占卜，用鸡跨骨，插竹签断吉凶。俗皆尚鬼，病不服药。

“窝泥” 性多狡猾。耕田纳粮，间亦为盗。居住近水，喜捕鱼虾。婚用媒妁。死无棺木，击鼓摇铃，焚而葬其骨，祭用羊牛。

《山苏》性多柔软，住深箐中，不耕田，开山地，种荞稗度日。编竹器生理，衣麻布。婚无媒妁，不论寒暑。晚则架柴火一炉，男妇围而卧之，苦极矣。摆衣男逸女劳，多以草药溅齿如墨。居炎瘴地，近河土屋，耕田纳粮，有仇隙，用药毒人。婚无媒，以正月子日用五彩结球抛之，两相愿者，接而为夫妇。

《苦葱》性险。居山崖，种荞稗度日，衣裤一连，男女混杂，不知礼义。

喇鲁性悍，居崖穴，衣麻布，捕山禽野兽，差徭、赋役俱无。

《车苏》性愚，居深山，垦山为田，种杂食，衣麻布，婚随自愿。

卜喇，性软，居深箐开山，地栽荞稗，不见官，不纳粮。亦有畜牛羊以资衣食。

《黑普》，性类摆衣，惮见汉人，形容最黑，不应赋役。《喇鸟》性多狡诈。居深山茂林，不耕田，种棉花、采芦、捕猎以为生。